钦定古今图书集成/历象汇编/庶征典/第074卷 > 《管窥辑要》 > 唐
## 钦定古今图书集成/历象汇编/庶征典/第074卷 > 《管窥辑要》 > 唐

### 太宗贞观十一年震乾元殿前槐树

按《唐书太宗本纪》不载。　按《五行志》，“贞观十一年四
月甲子，震乾元殿前槐树。震耀，天之威怒，以象杀戮。
槐，古者三公所树也。”

### 中宗嗣圣七年〈即武后天授元年〉无云而雷

按：《唐书武后本纪》：“天授元年九月，凤阁侍郎宗秦客
检校内史。”〈雷震事不载〉按：《旧唐书五行志》：“则天时，宗秦客
以佞幸为内史。受命之日，无云而雷声震烈，未周岁
而诛。”

嗣圣十二年。〈即武后证圣元年〉正月，雷。

按《唐书武后本纪》不载。　按《五行志》，“证圣元年正月
丁酉雷。雷者阳声，出非其时，臣窃君柄之象。”

嗣圣十二年。〈即武后长安四年〉大雷震。

按《唐书武后本纪》不载。　按《五行志》，“长安四年五月
丁亥，震雷大风拔木，人有震死者。”

### 睿宗延和元年有震电入民家地震裂

按《唐书睿宗本纪》不载。　按《五行志》，“延和元年六月，
河南偃师县李材村有震电入民家，地震裂，阔丈馀，
长十五里，深不可测，所裂处井厕相通，或冲冢墓，柩
出平地无损。”李，国姓也；震电，威刑之象；地，阴类也。

### 元宗开元十五年雷震兴教门楼

按《唐书元宗本纪》。不载　按《旧唐书五行志》。“十五年
七月。雷震兴教门楼两鸱吻。烧楼柱。良久乃灭。”
开元十七年四月五日。震电。

按《唐书。元宗本纪》。不载。　按《旧唐书五行志》云云。
开元十八年二月丙寅。雷震。

按：《唐书元宗本纪》云云。

按：《旧唐书五行志》：“十八年二月十八日，大雨雪，俄又
雷震。”

开元二十九年九月丁卯，“大雨雷。”

按：《唐书元宗本纪》云云。

### 代宗永泰元年雷不以时出

按《唐书代宗本纪》不载。　按《五行志》，“永泰元年二月
甲子夜震雷。自是无雷，至六月甲申乃雷。”

### 大历十年二月雷火焚庄严寺四月雷震

按《唐书代宗本纪》。不载　按《五行志》，“大历十年四月
甲申，雷震大风拔木，人有震死者。”

按《旧唐书五行志》：“大历十年二月，庄严寺佛图灾。初
有疾风，震电薄击，俄而火从佛图中出，寺僧数百人
急救之，乃止。”

### 德宗建中元年九月己卯雷

按《唐书德宗本纪》。不载。　按《五行志》云云建中四年。大雨震电。

按《唐书德宗本纪》不载。　按《五行志》，“四年四月丙子，
东都畿汝节度使哥舒曜攻李希烈，进军至颍桥，大
雨震电，人不能言者十三四，马驴多死。”

### 贞元四年宣州雷震异物堕地

按《唐书德宗本纪》不载　按《旧唐书五行志》，“四年宣
州暴雨震电。有物堕地，猪首手脚各有两指，执一赤
斑蛇食之。逡巡黑云合不见。”

贞元十四年五月己酉，始雷。

按《唐书德宗本纪》云云。　按《五行志》。十四年“夏至始
雷。”

贞元十七年，雷电而雪。

按《唐书德宗本纪》。不载　按《旧唐书五行志》，“十七年
二月十六夜，大雨震雷且电。十九日大雨雪而电。”

### 宪宗元和十一年冬雷

按《唐书宪宗本纪》云云。　按《五行志》云云。

### 穆宗长庆元年九月壬寅京师雷电

按《唐书。穆宗本纪》。不载　按《旧唐书五行志》云云。
长庆二年。大风震电。

按《唐书穆宗本纪》不载。　按《五行志》，“长庆二年六月
乙丑，大风震电，落太庙䲭尾，破御史台树。”

### 文宗太和八年震定陵台

按《唐书文宗本纪》不载。　按《五行志》：太和八年三月
辛酉，定陵台大雨震，庑下地裂二十有六步。占曰：“士
庶分离，大臣专恣，不救大败。”

### 武宗会昌三年五月甲午始雷

按《唐书武宗本纪》不载。　“按《五行志》”云云。

### 懿宗咸通四年十二月震雷

按《唐书懿宗本纪》不载。　按《五行志》云云。

### 僖宗乾符二年十一月震电

按：《唐书僖宗本纪》云云。

### 昭宗乾宁四年震雷有石陨

按《唐书昭宗本纪》不载。　按《五行志》。“乾宁四年李茂
贞遣将符道昭攻成都。至广汉。震雷。有石陨于帐前。”

### 昭宣帝天祐三年冬雷

按《唐书昭宣帝本纪》：“天祐三年十二月乙亥，震电雨
雪。”